# Rod Blagojevich

| Rod Blagojevich |
| --- |
|  |
| Født | 10. des. 1956 (69 år) Chicago |
| Beskjeftigelse | Politiker, advokat, guvernør, jurist, aktor  |
| Embete | * Medlem av USAs representanthus (Illinois's 5th congressional district, 1997–2003)
* Governor of Illinois (2003–2009)
* statsadvokat (1986–1988)
* member of the Illinois House of Representatives (1993–1996)
* medlem av USAs representanthus (107. kongressperiode i USA, Illinois's 5th congressional district, 2001–2003)
* medlem av USAs representanthus (106. kongressperiode i USA, Illinois's 5th congressional district, 1999–2001)
* medlem av USAs representanthus (105. kongressperiode i USA, Illinois's 5th congressional district, 1997–1999)
 |
| Utdannet ved | Northwestern University (–1979; akademisk grad: bachelorgrad) Foreman High School (offentlig skole) Pepperdine University (–1983; akademisk grad: Juris Doctor) Lane Technical College Prep High School Pepperdine University School of Law |
| Ektefelle | Patricia Blagojevich |
| Barn | Matt Blagojevich |
| Parti | Det demokratiske parti |
| Nasjonalitet | USA |
| Signatur |
|  |
|

---

Rod Blagojevich på Commons |

**Milorad «Rod» R. Blagojevich** (født 10. desember 1956 i Chicago i USA) er en amerikansk politiker fra delstaten Illinois. Han er en moderat demokrat og var Illinois' 40. guvernør fra 2003 til 2009.

## Liv og virke

### Bakgrunn

Blagojevich er født og oppvokst i arbeiderklassekår nordvest i Chicago. Hans far var immigrant og jobbet på stålverk. Blagojevich brukte mye av barndommen sin på forskjellige jobber for å hjelpe familien til å overleve. Han var skopusser og pizzabud før han begynte å jobbe på et slakteri. For å få råd til college jobbet han på Trans-Alaskan Pipeline System som oppvasker. Mens han ikke var på jobb, fikk han til og med tid til å bli en dyktig bokser.

Blagojevich har en bachelor fra Northwestern University, Illinois (1979) og sin juridiske utdannelse fra Pepperdine University (1983).

### Karriere

Blagojevich var representant for Chicago i kongressen og ble senere valgt til guvernør. Han er den andre serbisk-amerikaner til å bli valgt til dette vervet i hele USA. (George Voinovich fra Ohio var den første). Blagojevich er gift med Patricia Mell, datter av Richard Mell. Paret har to døtre, Amy og Anne. Anne ble født kun måneder etter faren ble tatt i ed som guvernør.

Den 9. desember 2008 ble han arrestert etter FBI-etterforskninger, mistenkt for korrupsjon. Han ble raskt løslatt mot kausjon, mens etterforskningen fortsatte. Det dreier seg om at han skal ha forsøkt å selge til høystbydende det senatssetet som ble ledig i og med at Illinois-senator Barack Obama ble valgt til president. Det er guvernøren som utpeker den som skal overta det gjenstående av senatsperioden. Han er den fjerde guvernør i Illinois i moderne tid som er blitt arrestert – de tre tidligere er George H. Ryan, Daniel Walker og Otto Kerner.

Den 30. desember 2008 nominerte Blagojevich, fremdeles ute mot kausjon, den tidligere statsadvokat Roland W. Burris til senatsposten, skjønt denne nominasjonen måtte gjennom en politisk prosess etterpå for å bli endegyldig. Generalforsamlingen i Illinois bestemte i januar 2009 seg med stort flertall for å tiltale Blagojevich for riksrett. Han ble enstemmig dømt og avsatt 29. januar 2009.

I juli 2011 ble Blagojevich dømt til 14 års fengsel for forskjellige korrupsjonstilfeller. Han må sone minst 12 år, men har opprettholdt sin påstand om uskyld og et ønske om å kjempe videre for å få dommen omgjort. I februar 2020 stoppet President Trump straffen og beordret ham løslatt via en prosedyre som presidenten har lov til å bruke personlig, og som kalles "commutation".

## Referanser

## Eksterne lenker

* (en) Rod Blagojevich – kategori av bilder, video eller lyd på Commons
* (en) Rod Blagojevich på Internet Movie Database
* Rod Blagojevich på X (tidligere Twitter)
* (en) Rod Blagojevich hos Amerikas forente staters kongress’ biografiske kartotek